Document ID: 32000D0084

32000D0084
L 026/18
JURNALUL OFÍCIAL AL UNIUNII EUROPENE
DECIZIA COMISIEI
din 21 decembrie 1999
de modificare a Deciziei 1999/276/CE de stabilire a condițiilor speciale care reglementează importurile de produse pescărești și de acvacultură originare din Mauritius
[notificată cu numărul C(1999) 4755]
(Text cu relevanță pentru SEE)
(2000/84/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor sanitare pentru producția și comercializarea produselor pescărești (1), astfel cum a fost modificată ultima dată prin Directiva 97/79/CE (2), în special articolul 11,
întrucât:
(1)
Articolul 1 din Decizia 1999/276/CE a Comisiei din 23 aprilie 1999 de stabilire a condițiilor speciale care reglementează importurile de produse pescărești și de acvacultură originare din Mauritius (3), prevede că „Official Veterinary Services (OVS) of the Ministry of Agriculture, Fisheries and Cooperatives” este autoritatea competentă din Mauritius pentru verificarea și certificarea conformității produselor pescărești și acvacultură cu cerințele Directivei 91/493/CEE.
(2)
După restructurarea administrației din Mauritius, autoritatea competentă pentru certificatele de sănătate pentru produse pescărești, (OVS), s-a transformat în Divizia pentru servicii veterinare (DVS) din cadrul Ministerului Agriculturii, Tehnologiei Alimentare și Resurselor Naturale. Această nouă autoritate este în măsură să verifice efectiv aplicarea legislației în vigoare. De aceea, este necesar să se modifice în Decizia 1999/276/CE denumirea autorității competente și modelul de certificat de sănătate inclus în anexa A la prezenta decizie.
(3)
Măsurile prevăzute în prezenta decizie sunt în conformitate cu avizul Comitetului veterinar permanent,
ADOPTĂ PREZENTA DECIZIE:
Articolul 1
Decizia 1999/276/CE se modifică după cum urmează:
1.
Articolul 1 se înlocuiește cu următorul text:
„Articolul 1
Divizia pentru Servicii Veterinare (DVS) din cadrul Ministerului Agriculturii, Tehnologiei Alimentare și Resurselor Naturale este autoritatea competentă din Mauritius pentru verificarea și certificarea conformității produselor pescărești și acvacultură cu cerințele Directivei 91/493/CEE.”
2.
La articolul 3, punctul 2 se înlocuiește cu următorul text:
„(2) Certificatele trebuie să conțină numele, calitatea și semnătura reprezentantului DVS, precum și ștampila sa oficială, într-o culoare diferită de cea a altor confirmări.”
3.
Anexa A se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 21 decembrie 1999.

Labels: 3
18
6